b"\n_START_ARTICLE_\nTorres Bessones\n_START_SECTION_\nHist\xc3\xb2ria\n_START_PARAGRAPH_\nEl complex del World Trade Center va comen\xc3\xa7ar a edificar-se en 1963 amb la torre nord i a continuaci\xc3\xb3 li va seguir la torre sud. La primera es va acabar en 1972, i la segona en 1973, any en qu\xc3\xa8 va ser inaugurat el complex. Per\xc3\xb2 a m\xc3\xa9s de comptar amb les famoses torres, el World Trade Center albergava cinc edificis m\xc3\xa9s: el WTC 3 o Hotel Marriott, edifici de 24 pisos amb 74 metres d'altura la construcci\xc3\xb3 de la qual va acabar en 1981. El WTC 7, que era un edifici una mica retirat del centre del WTC, mesurava 174 metres, tenia 47 pisos i es va finalitzar en 1987. I per a acabar seguien el WTC 5, 4 i 6. Aquests edificis tenien entre 7 i 9 pisos i es van finalitzar entre 1972 a 1977._NEWLINE_El 26 de febrer de 1993 va explotar una bomba terrorista en els aparcaments de les torres, intentant esfondrar-les (nom\xc3\xa9s van tremolar) i van causar 6 morts i centenars de ferits. L'atac fou atribu\xc3\xaft a al-Qaeda_NEWLINE_Les torres foren destru\xc3\xafdes per dos avions comercials segrestats en els atemptats de l'11 de setembre de 2001, atribu\xc3\xafts de nou a al-Qaeda on van morir 2.749 persones, sense comptar les que van morir en altres llocs o en els avions sinistrats. Aquest ha estat el pitjor dels desastres a Nova York fins a la data._NEWLINE_El lloc on anteriorment es van al\xc3\xa7ar les torres bessones del WTC \xc3\xa9s conegut popularment com a Zona Zero (Ground Zero), i s'ha convertit en punt de converg\xc3\xa8ncia de turistes de tot el m\xc3\xb3n. L'any 2002 es va obrir un concurs per tal d'adjudicar la construcci\xc3\xb3 d'un edifici commemoratiu; entre els arquitectes participants es trobaven Norman Foster, Santiago Calatrava i Charles Gwathmey. Actualment s'hi realitzen els treballs per a construir una torre de 541 metres d'altura, batejada com Freedom Tower (Torre de la Llibertat), per part de Daniel Libeskind, guanyador del concurs el 2003.\n_START_SECTION_\nDades\n_START_PARAGRAPH_\nLa Torre 2 tenia una altura de 415,5 metres, mentre que la torre 1 aconseguia els 417 metres (521 amb l'antena de televisi\xc3\xb3). Amb 110 plantes, eren les torres amb major nombre de plantes fins a la seva destrucci\xc3\xb3._NEWLINE_S'estima que les Torres Bessones contenien 200.000 t d'acer, 325.000 m\xc2\xb3 de formig\xc3\xb3, 300.000 m\xc2\xb2 de superf\xc3\xadcie envidrada corresponent a 43.600 finestres, 239 ascensors amb una capacitat mitjana de 55 persones, 71 escales autom\xc3\xa0tiques, 93 ha d'oficines, 50.000 treballadors i fins a 150.000 visitants al dia, en la seva majoria turistes estrangers. Sota les torres bessones hi havia una estaci\xc3\xb3 de trens i del metro de Nova York, la qual encara opera avui."